Publication: Magyar Közlöny
Issue: MK-2011-127 (Year: 2011, Number: 127)
Era: contemporary
Section: Az Alkotmánybíróság az 58/2011. (VI. 30.) AB határozatában (ABK 2011. június, 569–573.; a továbbiakban: Abh.)
Paragraph Index: 554

Az Alkotmánybíróság az 58/2011. (VI. 30.) AB határozatában (ABK 2011. június, 569–573.; a továbbiakban: Abh.) a kifogást elõterjesztõ által az OVB-hez benyújtott, tartalmát tekintve azzal lényegében megegyezõ kérdés aláírásgyûjtõ ív hitelesíthetõségét vizsgálta, amely azonban országos népszavazás kezdeményezésére irányult. Az Abh.-ban elbírált OVB határozatban az aláírásgyûjtõ íven a következõ népszavazásra szánt kérdés szerepelt: „Egyetért-e Ön azzal, hogy 40 év szolgálati idõ megléte után az öregségi nyugdíj – az öregségi nyugdíjkorhatárra tekintet nélkül – a nyugdíj csökkentése nélkül, az eredményes népszavazást követõ év januárjának 1. napjától igénybe vehetõ legyen?” Jelen esetben a kezdeményezõ országos népi kezdeményezésként a következõ kérdést kívánja feltenni: „Egyetért-e Ön azzal, hogy az Országgyûlés tûzze napirendjére és tárgyalja meg, hogy 40 év szolgálati idõ megléte után az öregségi nyugdíj – az öregségi nyugdíjkorhatárra tekintet nélkül – a nyugdíj csökkentése nélkül igénybe vehetõ legyen?” Az Abh. az egyik kifogás kapcsán – többek között – foglalkozott a jelen kifogásban is megjelölt azon kérdéssel, hogy az OVB által hitelesített országos népszavazásra irányuló kezdeményezés aláírásgyûjtõ íve megfelel-e a Rendelet mellékletében található mintának, mivel a hitelesítést kérõ táblázata 20+1 soros, míg a mintában 15+1 sor szerepel, illetve az nem tartalmazza a mintában foglalt, az OVI vezetõje által a Ve. 118. § (1) bekezdése szerinti feltételek esetén kitöltendõ részt. Az Alkotmánybíróság az Abh.-ban megállapította, hogy a kezdeményezés törvényességét nem érinti, hogy a hitelesítést kérõ táblázata a mintában szereplõ 15+1 sor helyett 20+1 soros. Megállapította továbbá, hogy az OVB-hez hitelesítés céljából benyújtott aláírásgyûjtõ ív mintapéldányának a Rendelet mellékletében közzétett mintától való formai eltérése érdemben nem befolyásolta az ív hitelesíthetõségét (ABK 2011. június, 572.). Indokolásában hangsúlyozta, hogy „[a] Ve. 118. § (1) bekezdése szerint az aláírásgyûjtõ ív mintapéldányát az OVI vezetõje látja el hitelesítési záradékkal a jogorvoslati határidõ eredménytelen elteltét követõ napon, jogorvoslat esetén a vonatkozó alkotmánybírósági döntés ben való közzétételének napján. Hitelesítéskor a hitelesítési záradék szövegét az OVI vezetõje kézzel vagy bélyegzõ használatával is rávezetheti az aláírásgyûjtõ ív mintapéldányára. Az, hogy a hitelesítési záradék R. mellékletében közzétett szövege a hitelesítés elõtt már szerepel az aláírásgyûjtõ ív mintapéldányán, az OVI vezetõjének munkáját segíti, annak hiánya azonban nem lehet a kezdeményezés benyújtásának akadálya” (ABK 2011. június, 572.). Az Alkotmánybíróság fenti megállapításait jelen határozatának meghozatala során is irányadónak tekintette, és a kifogást a fentiekben ismertetett részében nem tekintette megalapozottnak. Az Alkotmánybíróság ezt követõen a kifogásnak azt a részét vizsgálta, amely szerint az aláírásgyûjtõ ív azért nem felel meg a Rendeletben található mintának, mivel az íven „az országos népi kezdeményezés kitûzését indítványozzuk” szöveg szerepel a mintában megjelölt „országos népi kezdeményezést támogatunk” szöveg helyett. Az Alkotmánybíróság megállapította, hogy ez a formai eltérés érdemben nem befolyásolja az ív hitelesíthetõségét, ezért a kifogást ebben a részében is elutasította. Mindezekre tekintettel az Alkotmánybíróság – a jelen határozatában kifejtett indokok alapján – az OVB 471/2010. (VIII. 4.) OVB határozata rendelkezõ részét helybenhagyta. Az Alkotmánybíróság a határozat közzétételét az OVB határozatnak a ben való megjelenésére tekintettel rendelte el. Budapest, 2011. október 25. Dr. Paczolay Péter s. k., az Alkotmánybíróság elnöke Dr. Balogh Elemér s. k., Dr. Balsai István s. k., alkotmánybíró alkotmánybíró Dr. Bihari Mihály s. k., Dr. Bragyova András s. k., alkotmánybíró elõadó alkotmánybíró Dr. Dienes-Oehm Egon s. k., Dr. Holló András s. k., alkotmánybíró alkotmánybíró Dr. Kiss László s. k., Dr. Kovács Péter s. k., alkotmánybíró alkotmánybíró Dr. Lenkovics Barnabás s. k., Dr. Lévay Miklós s. k., alkotmánybíró alkotmánybíró Dr. Pokol Béla s. k., Dr. Stumpf István s. k., alkotmánybíró alkotmánybíró Dr. Szalay Péter s. k., Dr. Szívós Mária s. k., alkotmánybíró alkotmánybíró Alkotmánybírósági ügyszám: 1226/H/2010.

Source: https://magyarkozlony.hu/hivatalos-lapok/e3b2948686556f6aca1b79deb76df2ab917d37ad/dokumentumok/611f1f58bdc90fbc0ed70617fe32dc35eacd5e3a/letoltes